Միջոցառմանը ելույթով հանդես եկավ Լեհաստանում ՀՀ դեսպան Էդգար Ղազարյանը, ով հիշատակեց երկու երկրների նախագահների շնորհավորական ուղերձները, խոսեց անկախության համար հայ ժողովրդի պայքարի մասին: Նա նշեց, որ Հայաստանի Հանրապետության անկախության հետ այս տարի նշվող երկու հոբելյանները լավագույն վկայությունն են հայ-լեհական բարեկամության հարուստ պատմության, փոխադարձ եղբայրական սիրո և հարգանքի: Դեսպան Ղազարյանն անդրադարձավ Լեհաստանի պատմության մեջ հայերի ունեցած դերակատարությանը՝ հիշատակելով Լեհաստանի հայ համայնքի նշանավոր մշակութային և զինվորական գործիչներին, ինչպես նաև հայ ժողովրդի բարեկամ մեծանուն լեհերին: